open-index/open-wikipedia-markdown huggingface dataset:
Цвета Апостолска

**Цвета Панчева Апостолска** (, ) — македонски учесник во НОВ уште од 1941 година. 

## Животопис
[мини|[Киро Глигоров со својата сестра Цвета и нејзиниот сопруг Михајло Апостолски во Љубљана, кон крајот на 1930-те|лево|284x284пкс]]
Апостолска е родена како Панчева во 1913 година во Штип. Таа е сестра на поранешниот македонски претседател Киро Глигоров. Пред војната била симпатизер на напредното работничко движење. Од 1941 година учествувала во заднината на НОД и во својот дом повремено чувала илегалци и илегален материјал. Подоцна станала директен учесник во НОВ. Бидејќи нејзиниот сопруг, народниот херој Михајло Апостолски бил командант на Главниот штаб на НОВ и ПОЈ за Македонија, била држана на поединачна врска. Во зимата 1943 - 1944 година по директива на Партијата илегално престојувала во Бугарија. Во април 1944 стапила во единиците на НОВ и ПОМ, во Втората македонска ударна бригада. 

Од август 1944 година била доделена на работа во Националниот комитет на АВНОЈ, во поверенството за обнова на земјата. По војната се вклучила активно во општествено-политичкиот живот на Македонија и Југославија. Одреден период работела и како службеник во УДБА. Била член на КПЈ од 1948 година.

## Поврзано

* Киро Глигоров
* Михајло Апостолски

## Наводи

Категорија:Луѓе од Штип
Категорија:Учесници во НОБ
Категорија:Жени во НОБ
Самостојна македонска држава

**Самостојна македонска држава** е политичката и револуционерната цел на македонските револуционери и Македонската револуционерна организација. Револуционерната организација формално-правно во своите уставо-статутарни акти се залагала за автономија на Македонија и Одринско, меѓутоа врз основа на организациската документација и другите извори може да се заклучи дека Организацијата работела за самостојна македонска држава.

## Ставови на организациските дејци

Зад автономниот принцип се криела поголема цел, а тоа е создавање на слободна и независна македонска држава. Тоа го потврдуваат и сведоштвата на првите луѓе на организацијата. Христо Татарчев истакнува дека:*не се раководеле од друга тенденција, освен од идејата за слободата и благото на целиот македонски народ*. Дамјан Груев од друга страна, во писмото до Никола Дејков од 7. 02. 1894 година го објаснува сепаратизмот на *МРО* и вели дека:

:*Сепаратистичкото движење не треба да се смета за утопија... Тоа е плод на настојувањето на Бугарија да се добере до нас. Тоа го наоѓа својот израз во заземањето на едно друго поведение од страна на Македонците спрема соседите, а првенствено кон Бугарија*.

Во 1905 година Дамјан Груев во Софија имал средба со Лермонтов. Притоа Д. Груев истакнал дека организацијата дејствува самостојно издигајќи ја девизата Македонија на Македонците , и дека организацијата не сака за ништо судбината на Македонија да ја потчини на интересите на кнежевството. Главна цел на организацијата е автономија на Македонија а не нејзино присоединување кон Бугарија .

На 17. 10. 1895 година, Гоце Делчев испратил писмо до Ефрем Каранов во кое пишува за *слободна државичка* Македонија

## Ставови на организацијата пласирани преку јавни гласила

Во весникот Право во 1902 година јасно се кажуваат целите на организацијата:

Во 1905 година во Револуционерниот лист, кои бил официјален орган на *Внатрешната организација*, се истакнува дека: *Автономна Македонија од Организацијата се сфаќа како самостојна држава* .

## Ставови на Бугарската егзархија

Во писмото од 14. 04. 1901 година егзархот Јосиф I искажува стравување поради формулацијата *обединување на сите без разлика на верата и народноста*:

## Поврзано
*Слобода или смрт
*Македонија на Македонците
*Независна Македонија

## Извори


Категорија:Македонска револуционерна организација
Категорија:Предложени држави
Мост на поезијата

**Мост на поезијата** — мост на реката Црн Дрим во Струга. Мостот е познат поради тоа што секоја година, на крајот од август на него се изведува завршната манифестација на еден од најпознатите светски фестивали „Струшки вечери на поезијата“. На овој мост, таа вечер поетите од целиот свет читаат поезија на сопствениот јазик.

## Историја
Во декември 2019 година започнале активности за обновување на мостот. Парите за обновување биле донација од Владата на Бугарија, поточно од Бугарската помош за развој.

## Наводи

Категорија:Мостови во Струга
Категорија:Мостови на Црн Дрим
Бодио

**Бодио** (итал. *Bodio*) е општина во округот Левентина, кантон Тичино, Швајцарија.

Местото е крајна точка на Готардскиот тунел, најдолгиот тунел во светот (57&nbsp;km)

## Наводи

## Надворешни врски
* 

Категорија:Општини во Тичино
Црква „Св. Богородица“ - Калишта

**Рождество на Пресвета Богородица** — пештерна црква која се наоѓа во Калишкиот манастир во струшкото село Калишта. Потекнува од XIV век. Оваа црква е основата на самиот манастирски комплекс. Црквата се наоѓа во карпа и во неа се наоѓаат три монашки ќелии - две на првиот кат и една на вториот кат. Во близина на црквата има две исцелителни води посветени на Свети Петар и на Свети Ананија.

## Наводи

## Галерија


Податотека:Crna Bogorodica od Kališta.jpg|Икона на „Црна Богородица“. Иконата била пронајдена во оваа црква, но денес се наоѓа во другата манастирска црква. Се смета дека оваа икона има огромна исцелителска моќ
Податотека:Kalishtafrescoes.JPG|Внатрешноста на црквата
File:Св. Богородица Калишка-15 (1).JPG
File:Св. Богородица Калишка-15 (2).JPG
File:Св. Богородица Калишка-15 (3).JPG
File:Св. Богородица Калишка-15 (4).JPG
File:Св. Богородица Калишка-15 (5).JPG
File:Св. Богородица Калишка-15 (6).JPG
File:Св. Богородица Калишка-15 (7).JPG
File:Св. Богородица Калишка-15 (8).JPG
File:Св. Богородица Калишка-15 (9).JPG
File:Св. Богородица Калишка-15 (10).JPG
File:Св. Богородица Калишка-15 (11).JPG
File:Св. Богородица Калишка-15 (12).JPG
File:Св. Богородица Калишка-15 (13).JPG
File:Св. Богородица Калишка-15 (14).JPG
File:Св. Богородица Калишка-15 (15).JPG
File:Св. Богородица Калишка-15 (16).JPG
File:Св. Богородица Калишка-15 (17).JPG
File:Св. Богородица Калишка-15 (18).JPG
File:Св. Богородица Калишка-15 (19).JPG
File:Св. Богородица Калишка-15 (20).JPG
File:Св. Богородица Калишка-15 (21).JPG
File:Св. Богородица Калишка-15 (22).JPG
File:Св. Богородица Калишка-15 (23).JPG
File:Св. Богородица Калишка-15 (24).JPG
File:Св. Богородица Калишка-15 (25).JPG
File:Св. Богородица Калишка-15 (26).JPG
File:Св. Богородица Калишка-15 (27).JPG



Богородица
Категорија:Калишта
Категорија:Калишки манастир
Калишта
Црква „Вознесение Христово“ - Евла

**Свети Спас** односно **Црква на Вознесението Христово** — пештерна црква западно од преспанското село Евла.  Црквата претставува главна манастирска црква на истоимениот манастир. Таа се наоѓа на шест километри патување од селото , до кој може да се стигне само пеш или со теренско возило. На празникот Св. Спас кој секоја година се прославува на различен датум доаѓаат луѓе од целата Преспа, а доаѓаат луѓе од околните села. Таа е единствена пештерска црква во преспанско-пелагониската епархија.

## Легенда

Вистинското место на црквата "Спаса" било подалеку од селото, сега викано (стара Спаса), но кога Турците го испоганиле според преданијата, иконата што била таму жителите ја нашле на неколку километри од селото Евла, каде што била подигната црквичка, веднаш до пештерата до која само лежечки се приоѓа за да се наполни лековита вода од изворот што го има под планината. 
Кај црквата постои Свет Камен и луѓето се провираат низ него. Тие излегуваат низ едната дупка, а влегуваат низ другата. Најмладите за закрепнување и здравје, другите за добивање на пород. Над стените каде што се наоѓа пештерата е изграден крст во комплексот на црквата, како и конаци и прифатилишта за многубројни посетители. А такви доаѓаат од разни страни, со желби и надежи да им се остварат соништата и советите дека не треба да бидат малодушни и без верба за среќа и здравје.

## Галерија


Црква „Вознесение Христово“ - Евла (01).jpg|Просторот пред трпезаријата
Црква „Вознесение Христово“ - Евла (02).jpg|Трпезаријата
Црква „Вознесение Христово“ - Евла (03).jpg|Скалилата кои водат во црквата
Црква „Вознесение Христово“ - Евла (04).jpg|Надворешниот простор пред пештерата
Црква „Вознесение Христово“ - Евла (11).jpg|Ѕвоното на црквата
Црква „Вознесение Христово“ - Евла (16).jpg|Пештерниот ходник
Црква „Вознесение Христово“ - Евла (05).jpg|Внатрешноста на пештерата
Црква „Вознесение Христово“ - Евла (06).jpg|Внатрешноста на пештерата
Црква „Вознесение Христово“ - Евла (07).jpg|Внатрешноста на пештерата
Црква „Вознесение Христово“ - Евла (08).jpg|Внатрешноста на пештерата
Црква „Вознесение Христово“ - Евла (09).jpg|Внатрешноста на пештерата
Црква „Вознесение Христово“ - Евла (10).jpg|Внатрешноста на пештерата
Црква „Вознесение Христово“ - Евла (12).jpg|Внатрешноста на пештерата
Црква „Вознесение Христово“ - Евла (13).jpg|Излезот од пештерата кој води кај крстовите над пештерата
Црква „Вознесение Христово“ - Евла (14).jpg|Крст над пештерата
Црква „Вознесение Христово“ - Евла (15).jpg|Крстови над пештерата


## Поврзано
* Трета ресенска парохија
* Ресенско архијерејско намесништво
* Црква „Воведение на Пресвета Богородица“
* Црква „Св. Никола“

## Наводи

## Надворешни врски

*360° поглен на внатрешноста на црквата
*Свети камења за плодност

Спас
Евла
Црква „Св. Лазар“ - Бегниште

**Свети Лазар** или **Сопишка црква** — македонска пештерна црква која се наоѓа на околу 5 км, југозападно од село Бегниште, кавадаречко, над самиот брег од сегашната акомулација на Црна Река. Сместена е во карпест и во сув предел на околу 30 метри височина од нивото на Тиквешкото Езеро, на самиот влез во пештерата со пречник околу десетина метри, која веројатно служела за упориште на анахоретите. Пештерата ја формират две каверни и тоа: источна, пред која е подигната црквата, со должина околу 16м. и длабока околу 8 м., и југозападно, која на влезот е широка околу 1,5 м. и длабока околу 20 м. Висината на пештератаварира околу 6-8 м. Пред создавањето на Тивешкото Езеро, по долината на Црна, нејзината положба била високо над кањонот на реката Каменица во близина на селото Сопиште по кое го добила и името **Сопишка црква**.
За разлика од минатото, денес до пештерата се пристигнува по земјен пат кој води од селото Бегниште и по водите на Тиквешкото Езеро, до устието на реката Каменица, а потоа по прилично стрмен и карпест предел. Остатоците од пештерната црква Св. Лазар се видливи доколку сте во непосредна близина и подзастанете со чамец во водите на езерото.

## Наводи

## Надворешни врски
*Видео документарец за црквата
## Галерија


Податотека:Sv. Lazar - Begnište 01.jpg|ФреБогородица Платитера, олтарна апсида на пештерната црква
Податотека:Sv. Lazar - Begnište 02.jpg|Богородица од Благовештението, источен ѕид - од јужната страна на апсидата на пештерната црква

Податотека:Sv. Lazar - Begnište 03.jpg|Фриз од медалјони со торза на маченици во пештерната црква




Лазар
Категорија:Бегниште
Џанг Деѓанг

мини|десно|Џанг Деѓанг
**Џанг Деѓанг** (, пинјин: *Zhāng Déjiāng*), (р. 1 ноември 1946 во Тајан, Љаонинг) — истакнат политичар во Комунистичката партија на Кина, моментално на функцијата претседател на Постојаниот комитет на Националното народно собрание, а претходно бил вицепремиер на Кина.

## Животопис
Џанг е роден во Тајан, Љаонинг, а високото образование го стекнал на Јанбиенскиот универзитет, каде дипломирал корејски јазик. ВО август 1978 г. се запишал на универзитетот „Ким Ил Сунг“ во Северна Кореја и таму дипломирал економија. Се истакнал во времето на претседателот Ѓанг Ѕемин, најпрвин како партиски началник на Џилин, а од 1998 г. како началник на Џеѓанг. Во ноември 2002 ја добил должноста на партиски началник на Гуангдунг.  На 14 март 2013 г. стапил на функцијата Претседател на ПК на Националното народно собрание.

## Надворешни врски
*Страницата на Џанг на Сјинхуа 

Категорија:Родени во 1946 година
Категорија:Кинески политичари
Категорија:Вицепремиери на Кина
Категорија:Живи луѓе
Тајан (околија)

**Тајан** (кин. 台安县, пинјин: *Tái'ān xiàn*) е околија во покраината Љаонинг, Кина. Околијата е под управа на градот Аншан.

Околијата Тајан е роден крај на политичарот Џанг Деѓанг, поранешен вицепремиер за економија на НР Кина и денешен Претседател на Постојаниот комитет на Националното народно собрание.

## Наводи
* www.xzqh.org 

Категорија:Љаонинг
Категорија:Околии во Кина
Satellite

„**Satellite**“ е песна изведена од страна на германската пејачка Лена Мајер-Ландрут, напишана од страна на Американката Џули Фрост (музика и текст) и Данецот Џон Гордон (музика). Песната беше избрана да ја претставува Германија на Евровизија 2010, која се одржа во Осло, Норвешка. Песната беше избрана преку телевоутинг за време на националниот натпревар за избирање песна за Евровизија која би ја претставувала Германија *Unser Star für Oslo* („Нашата ѕвезда за Осло“) на 12 март 2010. Следниот ден веќе песната можеше да биде дигитално преземана станувајќи германскиот најпродаван онлајн сингл на сите времиња. „Satellite“ дебитираше на првото место на германската сингл класификација и доби двојна платина. На 29 мај 2010 победи на Евровизија 2010 со 246 бода.

## Наводи

Категорија:Песни
Хелена (Монтана)

мини|Хелена, Монтана во 1870 година
**Хелена** е главниот град на американската сојузна држава Монтана. Според пописот од 2020 година, брои население од 32,091 жители,но со околната област, бројот на населението достигнува 40,000. Хелена е седиште на областа Луис и Кларк. Локалниот дневен весник е *Independent Record*, а постои и слободен неделен весник -*Queen City News* (кој го носи прекарот на градот).
 
Хелена е сместена на 46°35'45" на север, 112°1'37" на запад (46.595805, -112.027031). Градот има вкупна површина од 36,3&nbsp;км2. Целата таа површина е копнена.
## Наводи

Категорија:Градови во Монтана
Категорија:Главни градови на САД
Категорија:Населени места основани во 1864 година
Црква „Св. Никола“ - Љубаништа (пештерна)

**Свети Никола** — македонска пештерна црква, која се наоѓа на пазувите на планината Галичица, на нејзината јужна падина наречена **Осој**, помеѓу туристичкиот камп Љубаништа и манастирската црква „Св. Заум“. Сместена е во стрмни карпи.

## Живопис

Покрај насликаниот фрескоживопис, на самото место е пронајдена покривна и подна керамика. Во релативно широкиот простор на нерамните површини се насликани композициите: „Успение на Пресвета Богородица“, „Христовото Распетие“, „Слегувањето во пеколот“, „Мироносници на празниот Христов гроб“, „Дејзис“, како и светителските ликови на свети Стефан архиѓакон, свети Василиј, света Петка и војсководителот на Небесните Сили - Архиѓаконот Михаил. За жал не е зачувана фигурата на патронот на оваа пештерна црква, чудотворецот Никола, но се распознаваат фрагменти на светител кој се наоѓа насликан помеѓу свети Василиј Велики и свети Јован Крстител, лик кој би одговарал по местоположбата во која би се наоѓала светителската фигура на свети Никола. Анализирајќи го овој живопис се заклучува дека ова сликарство во целост им припаѓа на уметничките ликовни остварувања од последните децении на XIV век.
Зографот што ги работел овие фрески бил од кругот на охридските сликарски работилници, сликарство кое најмногу се доближува иконографски во смисла на компонирање на сцените, до сликарството на црквата Свети Димитрија во Охрид. Овде изненадува богатата палета на непознатиот зограф и сочноста на неговиот колорит со јарко црвени и сини бои. Неговите фигури се витки, со една воздржана елегантност и со пластично моделирани ликови. Зографот бил вешт цртач, неговите потези се куси и сигурни, а неговото внимание е свртено кон обработката на ликовите и драпериите коишто го следат движењето на телото.
Во таа смисла се истакнува извонреднио насликаната фигура на Марија Магдалена.

## Наводи

## Надворешни врски

Никола
Љубаништа
Категорија:Љубаништа
Плоче Литотелми

**Плоче Литотелми** или само **Плочи** — природен резерват сместен во Североисточна Македонија на југозападните падини на планината Герман, во областа Средорек, на западниот раб на Славишко Поле, на надморска височина од 400 до 1.000 метри. Од село Страцин, Кратовско е оддалечен два километра. Станува збор за значајно природно наследство оставено од природата. Владата на Македонија ја почнала постапката ова наоѓалиште да биде прогласено за строг природен резерват. Наоѓалиштето било заштитено и со стариот Закон за заштита на природните реткости, а во процедура е постапка за повторно прогласување.
Наоѓалиштето Плочи името го добило поради карпестите блокови во вид на зарамнети плочи и грамади од мек туф. Под дејство на атмосферските промени настанале повеќе природни вдлабнатини со специфични форми и големини, кои во науката се познати под името литотелми. Во поголемите вдлабнатини водата се задржува подолг период што овозможува во нив да се развива посебен жив свет. Основниот белег на ваквите литотелми го даваат посебните минијатурни водени екосистеми од безрбетници од класата ракообразни. Најпознат од нив е ендемското вилинско ракче (Tanymastix stagnalis), кое поред Европската црвена список на инвертебратни претставители за слатководни екосистеми,  сместено е во категоријата на загрозени видови.

## Наводи

## Надворешни врски

*октомври 2003.pdf Закон за прогласување на локалитетот „Плоче Липотелми“ за строг природен резерват
*Негрижа го дави вилиното ракче - Репортажа на Дневник

Категорија:Страцин
Категорија:Герман (планина)
Категорија:Споменици на природата на Македонија
Категорија:Природни резервати во Македонија
180. меридијан

thumb|Меѓународната датумска граница скршнува долж 180. меридијан
**180. меридијан** (наречен и „**антимеридијан**“) — меридијанот кој лежи 180° источно или западно од нултиот меридијан што минува низ Гринич, Англија. Тој е заеднички за источната и западната географска ширина. Се користи како основа за меѓународната датумска граница бидејќи минува главно низ отворените водни пространства на Тихиот Океан. Но линијата минува и копнено, и тоа низ Русија, Фиџи и Антарктикот.

Започнувајќи од Северниот Пол, па јужно сè до Јужниот Пол, 180. меридијан минува низ:

:

[мини|180° меридијан во [Тавеуни, Фиџи]]
Овој меридијан исто така минува помеѓу (но не особено блиску до):
*Гилбертовите Острови и островите Феникс, ;
*помеѓу Северниот Остров и островите Кермадек, ;
*помеѓу островите Баунти и Четемските Острови, .

## Поврзано
*179. источен меридијан
*179. западен меридијан

Категорија:Меридијани
Категорија:Тихи Океан
Источна полутопка

мини|десно|250п|Источната полутопка на карта на светот, обележана со жолто
мини|десно|250п|Источната полутопка на глобус

**Источната полутопка** (или **источна хемисфера**) — географски поим за една половина од Земјата која лежи источно од нултиот меридијан (што минува низ Гринич, Англија) и западно од 180° геог. должина. Поимот се употребува и како одредница за Европа, Азија, Африка и Австралазија, наспроти западната полутопка, во која спаѓаат Северна, Средна и Јужна Америка. Покрај ова, некаде се користи и во културен и геополитчки контекст, како синоним за „Стариот Свет“.

Линијата што ги дели источната и западната полутопка е произволна, за разлика од екваторот (замислена линија што ја обиколува Земјата, подеднакво оддалечена од половите), што ја сече Земјата на северна и јужна полутопка. Нултиот меридијан со 0° географска должина и меѓународна датумска граница на 180° геог. долж. се општоприфатени граници, бидејќи тие ги одделуваат источните од западните меридијани. Со овој начин на разграничување, делови од западна Европа, Африка и источна Русија влегуваат во западната  полутопка, и со тоа значително се намалува нејзината употребна вредност во картографијата и геополитичките целини, бидејќи во источната  полутопка најчесто се вклучува сета Евроазија и Африка. Затоа, за оваа цел честопати се користат меридијаните 20°&nbsp;ЗГД и дијаметрално спротивниот 160°&nbsp;ИГД, и така тука влегува сето европско и африканско копнено пространство, но во него влегува и мал дел од Североисточен Гренланд (што инаку се смета за Северна Америка) и исклучува поголем дел од источна Русија и Океанија (на пр. Нов Зеланд).

Копното на источната полутопка е поголемо од копното на западната (Америка) и содржи многу разновидни екосистеми.

## Наводи


Категорија:Земјини полутопки
Понпејски јазици

**Понапејските јазици** сочинуваат дијасистем на микронезиски јазици. Овие јазици се составени од три јазика: мокилески јазик, пингелапски јазик и понпејски јазик.

## Поврзано
* Австронезиски јазици
* Микронезиски јазици

Категорија:Микронезиски јазици
Црква „Св. Петар и Павле“ - Коњско

**Свети Петар и Павле** претставува пештерна црква во преспанското село Коњско. Пештерниот храм се наоѓа во пазувите на Пречна Планина, 1,5&nbsp;км јужно од селото и претставува еден природен пештерен отвор, кој денес со повлекување на нивото на Преспанското Езеро, на околу 20 m високо во карпите,  е со многу тежок пристап. Пештерата се состои од два дела, пред комора, или место за молитва и внатрешен дел, т.е. монашко живеалиште. Сочувани се ликовите на „Исус Христос”, Свети Петар и Павле”, како и ликови на непознати маченици. Името на зографот е непознат, но се заклучува дека се работело за сликар кој добро ја познавал не само ликовната туку и теолошката содржина на насликаното, и истиот датира од кон крајот на XIV век. Се смета исто така дека зографот ги следел во потполност сикарските постапки на работилницата која ги сликала црквата „Св. Богородица Заумска“ (1361), како и Свети Ѓорѓи во Костур, Егејска Македонија.

## Наводи

## Надворешни врски
*Невообичаена иконографска програма во пештерната црква Свети Петар и Павле  - комплетна научна анализа

Категорија:Коњско (Ресенско)
Категорија:Пештерни цркви во Македонија
Микронезиски јазици

**Микронезиските јазици** се дел од подгрупата на океански јазици од групата на австронезиски јазици. Оваа јазична група се зборува во Микронезија и содржи 20 јазика. Овие јазици познати се во лингвистиката по тоа што немаат чисто уснени согласки, и наместо нив има палатизирани и уснено-веларни гласови.

## Јазици
thumb|400px|right|Карта на океанските јазици. Микронезиските јазици се означени со светлолилава боја.

Во групата на микронезиски јазици спаѓаат:

*наурски јазик
*Основни микронезиски јазици
**кирибатски јазик
**микронезиски
***кошрајски јазик
***понапејски јазици
***маршалски јазик
***тручки јазици

Целосниот список на јазиците според Етнолог се:
:**микронезиски** (20)

::основни микронезиски (19)

:::кирибатски (1)

::::кирибатски јазик

:::кошрајски (1)

::::кошрајски јазик

:::маршалски (1)

::::маршалски јазик

:::понпејско-тручки (16)

::::понпејски (3)

:::::мокилски јазик

:::::пингелапски јазик

:::::понпејски јазик

::::тручки (13)

:::::каролински јазик

:::::чучки јазик

:::::маписки јазик

:::::мортлочки јазик

:::::намонуитски јазик

:::::пафаншки јазик

:::::пулуватски јазик

:::::сатавалски јазик

:::::сонсоролски јазик

:::::танапашки јазик

:::::тобиски јазик

:::::улитски јазик

:::::волеајски јазик

::наурски (1)

:::наурски јазик

## Наводи

## Поврзано

* Океански јазици
* Австронезиски јазици
* Микронезија

## Надворешни врски
* Микронезиските јазици на страницата на Ethnologue.

*
42. северен напоредник

**42. северен напоредник** (**42° СГШ**) — напоредник кој лежи 42 степени северно од Екваторот. Минува низ Европа, Средоземното Море, Азија, Тихиот Океан, Северна Америка и Атлантскиот Океан.

## Места
Започнувајќи од нултиот меридијан, па на исток, напоредникот 42° СГШ минува низ:

:

## Поврзано
*41. северен напоредник
*43. северен напоредник
*42. јужен напоредник

Категорија:Напоредници
Категорија:Географија на Скопје
Категорија:Географија на Македонија
Полјоделство

**Полјоделство** или **поледелство** — една од основните дејности во рамки на земјоделството, која го опфаќа делот на обработката на земјиштето за одгледување на разновидни растенија од кои се добива храна за човекот и добитокот, суровини за понатамошна индустриска обработка и производство итн. Тоа зафаќа најголем дел од обработливите површини, ангажира бројна работна сила и голем дел од агротехничките средства и обезбедува издршка (егзистенција) на најголем дел од селското население. Според вкупниот обем на производството, поледелството претставува најважна земјоделска област. Во рамки на поледелството најмногу се одлегува и произведува: жито, градинарски култури односно зеленчук, индустриски култури, овошје и фуражни култури за сточна храна, поради што тоа во својот состав ги вклучува градинарството, овоштарството и лозарството. Поледелското производство може да биде интензивно и екстензивно, како и оранжериско под стакленици и пластеници каде со подобрување на условите во однос на топлината и светлината од сончево зрачење се забрзуваат процесите на растење и зреење на посевите најчесто кај раниот зеленчук. Поради овие одлики често поледелството се именува и смета за синоним за земјоделството, кое истовремено го вклучува и сточарството.     

## Наводи

Категорија:Земјоделство
Тиренско Море

мини|десно|300п|Карта на Италија со Тиренското Море

**Тиренското Море** (, , , , , ) водна површина која претставува дел од Средоземното Море, т.е. делот западно од копното на Италија.

## Географија
Морето се граничи со Корзика и Сардинија на запад, Тоскана, Лацио, Кампанија, Базликата и Калабрија на исток и Сицилија на југ.

Најголемата длабочина на морето изнесува 3785 m.

Тиренското Море се наоѓа близу местото каде што се среќаваат Африканската и Европската Плоча, па затоа во неговите длабочини има цели планински вериги и активни вулкани. Во јужниот дел од морето се наоѓаат осумте Липарски Острови, северно од Сицилија.

### Граници
Според Меѓународната хидрографска организација, границите на Тиренското Море се следниве:

Во Месинскиот Проток. Линија што го поврзува северниот крај на ’ртот Пачи (15°42' ИГД) со источниот крај на островот Сицилија, ’ртот Пелоро (38°16' СГШ).
На југозапад. линија што се протега од ’ртот Лилибео (најзападно во Сицилија) до јужниот крај на ’ртот Теулада (8°38' ИГД) во Сардинија.
Во протокот  Бонифачо. Линија од западниот крај на ’ртот Теста (41°14' СГШ) во сардинија, па до југозападниот крај ’ртот Фено (41°23' СГШ) во Корзика.
На север. Линијата што ги поврзува ’ртот Корс (или Корзо, 9°23' ИГД) во Корзика, со островот Тинето () и оттаму, низ островите Тино и Палмарија, па до ’ртот Сан Пјетро () на крајбрежјето на Италија.


### Излези
Тиренското Море има пет излеза (од север кон југ):
* Корзиканскиот Канал помеѓу Тоскана и Корзика, широк околу 80&nbsp;км.
* Протокот Бонифачо помеѓу Корзика и Сардинија, широк околу 11&nbsp;км.
* Сардинскиот Канал помеѓу Сардинија и Тунис, широк околу 200&nbsp;км .
* Сицилијанскиот Проток помеѓу Тунис и Сицилија, широк околу 160&nbsp;км.
* Месинскиот Проток помеѓу Сицилија и Калабрија на врвот на „чизмата“ на Италија, широк околу 3&nbsp;км.

## Име
Името на морето доаѓа од грчкиот поим за Етрурците, кои се сметале за доселеници од Лидија, предводени од кнезот Тирен. Етрурците се населиле долж крајбрежјето на денешна Тоскана, и затоа морето се нарекувало уште и „Етрурско Море“.

## Поврзано
* Лигурско Море
* Јонско Море
* Салернски Залив

## Наводи


Категорија:Средоземно Море
Категорија:Географија на Италија
Категорија:Географија на Франција
Категорија:Географија на Тунис
Категорија:Мориња во Европа
Категорија:Мориња во Франција
Категорија:Мориња во Италија
Црква „Св. Богородица“ - Велгошти

**Света Богородица** — пештерна црква во охридското село Велгошти.

Во минатото црквата го носела името **Света Петка**.

## Местоположба

Црквата е сместена на околу 2 километри југоисточно од Велгошкиот манастир „Св. Петка“, некаде во средината од јужната падина на гребенот Клучка. Таа е сместена во една природна пештера и вклопена во карпестиот предел на планината Петрино.

Пристапот кон овој храм е многу тежок, скоро невозможен.

## Историја

Црквата била изградена во 1983 година и истата година била осветена од страна на митрополитот Дебарско-кичевски г. Тимотеј.

### Легенда

Првобитно оваа црква била посветена на Света Петка. Во оваа пештерна црква има отвор и истиот се наоѓа во северниот дел на пештерата, канал што излегува кај манастирот Света Петка. Кога го граделе манастирот Света Петка, иконата што била посветена на неа секое утро од манастирот „бегала“ и тие ја наоѓале во пештерната црква. За да се уверат мештаните пуштиле една коза внатре и таа навистина излегла кај манастирот.

## Архитектура
### Фрескоживопис

Од некогашниот фрескоживопис сочувани се остатоци во олтарниот простор и тоа претставата на „Св. Богородица со малиот Христос“ и по еден ангел од страната. Овој сочуван фрескоживопис се смета дека е од кон крајот на 14 век, но сепак поради тоа што овие фрески во подоцнежниот период се премачкувани и пресликувани е тешко да се тврди, а посебно кога овој пештерен храм во 1991 година целосно настрадал од пожар. Единствено точни резултати можат да се добијат само преку фризичко-хемиски анализи на подлогата на боениот слој.

## Галерија


Податотека:Црква „Св. Богородица“ - Велгошти 2.jpg|Помошен објект
Податотека:Црква „Св. Богородица“ - Велгошти 6.jpg|Поглед на црквата
Податотека:Црква „Св. Богородица“ - Велгошти 3.jpg|Влезот
Податотека:Црква „Св. Богородица“ - Велгошти 4.jpg|Внатрешноста
Податотека:Црква „Св. Богородица“ - Велгошти 5.jpg|Икони во внатрешноста
Податотека:Црква „Св. Богородица“ - Велгошти.jpg|Портата
Податотека:Црква „Св. Богородица“ - Велгошти 8.jpg|Поглед на црквата
Податотека:Црква „Св. Богородица“ - Велгошти 9.jpg|Црквата со Охридското Езеро во далечина


## Поврзано
* Велгошти
* Дебарско-кичевска епархија
* Охридско архијерејско намесништво
* Велгошка парохија

## Наводи

## Надворешни врски

Категорија:Велгошти
Велгошти
Категорија:Пештерни цркви во Македонија
Тирен

Според етрурската митологија, **Тирен** (или **Тирсен**, од грч. *Τυρρηνός*) етрурски кнез, еден од основачите на т.н. „Сојуз на дванаесет града“, заедно со брат му Тархон. Херодот пишува за него како спасител на Етрурците, кој ги избавил од Лидија и ги довел во Етрурија.

Категорија:Етрурска митологија
Црква „Воведение на Пресвета Богородица“ - Охрид

**Воведение на Пресвета Богородица во Храм** — пештерна црква во Охридската населба Канео и се наоѓа јужно од главниот храм посветен на Св. Јован Богослов - Канео. Црквата се наоѓа во природен карпест амбиент, засолнет од сите три страни со високо издигнати карпи, а само со мал тесен приод од езерото, помеѓу две карпи. Иако се видливи големите оштетувања на фреските, може да се разпознае композицијата *„Воведение на Пресвета Богородица во Храм“*, а според зачуваните остатоци од лицата на младите девојки, драпериите на некои фигури, орнаментиката на облеката од првосвештеникот Захариј и дел од архитектурната декорација во заднината, покажува дека зографот работел во духот на класисистичките ликовни разбирања во стилот на Палеолозите, и затоа се заклучува дека овој пештерен храм бил создаден за монашките потреби при самиот крај на 14 век или почетокот на 15 век.

## Наводи

Категорија:Пештерни цркви во Македонија
Македонски идол

***Македонски идол*** — реално музичко шоу во продукција на А1 телевизија според лиценца од популарното светско шоу Поп Идол. Шоуто запонало во летото 2010 година, а со емитување нешто подоцна истата година. Жирито или судиите кои ќе одлучуваат за судбината на талентите е составено од Игор Џамбазов, Калиопи и Тони Михајловски, додека водители се Иванна Хаџиевска и Ненад Ѓеоргиевски.

## Прва сезона

### Аудиции
 
Аудициите за првата сезона на Македонски идол започнале во летото 2010 година. Аудициите се одржале во Охрид, Кавадарци, Струмица, Велес, Штип, Куманово, Скопје, Битола, Тетово и Прилеп.

### Жири

* Калиопи - пејачка.
* Игор Џамбазов - водител, пејач и глумец.
* Тони Михајловски - водител и глумец.

### Елиминации




## Наводи

Категорија:Македонија
Знаме на Општина Кочани

**Знамето на [[Општина Кочани]]** е официјалното знаме на оваа општина кое било усвоено на 29 јануари 2010 година.

## Опис
Знамето има хоризонтална ориентација, со црвена основа на која се аплицирани две жолти ленти. Во средината се наоѓа апликацијата од главата на грбот на Општината, односно симболично е претставен извор на геотермална вода и оризово класје.

## Наводи


## Поврзано
* Општина Кочани
* Грб на Општина Кочани
* Знамиња на општините во Македонија

## Надворешни врски
* Усвоени новиот грб и знаме на општина Кочани
* Кочани избра грб, a се чека химна
* Новото знаме на општина Кочани подигнато на јарболот 

Категорија:Кочани
Кочани, Општина
Јохан Штраус (син)

thumb|right|200px|Јохан Штраус помладиот
**Јохан Штраус Помладиот** ( ,  - , ) — австриски композитор, виолинист и диригент. Тој е создавач на класичната виенска оперета во која доминира валцерот. Најважни негови дела се оперетите: „Лилјакот“, „Циганскиот барон“ и валцерите „На убавиот син Дунав“. Тој бил наречен „Крал на валцерите“ бидејќи има искомпонирано 400 валцери.

## Биографија
Неговиот татко не сакал тој да стане музичар, туку банкар. Сепак, Јохан учел тајно да свири виолина како дете со првиот виолинист на оркестарот на неговиот татко, Франц Амон. Кога татко му го открил неговиот син дека тајно вежба виолина, еден ден тој го натепал со колан, велејќи дека тоа треба да му ја истера желбата за музика. Тоа се случува во периодот кога таткото се откажува од неговото семејство заради својата љубовница. Тогаш доаѓа период кога синот има можност да се сконцентрира целосно на кариерата како композитор со поддршка на неговата мајка.Штраус студирал контрапункт и хармонија со професорот по теорија Јоаким Хофман, кој поседувал приватно музичко училиште. Неговиот талент бил признат од страна на композиторот Јозеф Дреслер, кој го научил вежби по хармонија. Неговиот друг учител по виолина, Антон Колман од Виенската опера, исто така, пишува одлични препораки за него. Наоружансо овие, тој се приближил до виенските власти за да аплицира за дозвола за изведување. Тој првично формира негов мал оркестар каде што регрутира членови од една таверна, каде што музичарите кои бараат работа можеле лесно да се најдат.Тој го направил своето деби во 1844 година со неговиот оркестар вовиенското предградие Heitzingu. Од 1847 година изведувал концертнитурнеи низ европските земји, а 1872 година и во САД.И покрај првичните фанфари, Штраус наиде на потешкотии во неговите рани години како композитор. Но, откако прифати да изведува надвор од земјата, тој ја освои публиката.

## Поврзано
* Валцер (музика)
* Јохан Штраус (татко)

Категорија:Австриски композитори
Категорија:Оперски композитори
Категорија:Романтистички композитори
Категорија:Балетски композитори
Категорија:Австриски Евреи
Ѓорѓи Јанковски

**Ѓорѓи Јанковски** - **Гога Лордот** (1922 Прилеп - 2003 Скопје) — македонски првоборец и носител на Партизанска Споменица од 1941 година.

## Животопис
Роден е во четворо члено сиромашно семејство од мајка Евгенија - Гена и Татко Ристо Јанкуловски. Уште од своето рано детство останува без својот татко. Па неговата мајка морала да се грижи за него и неговиот постар брат Благој. Прилепската чаршија била неговото свртилиште од неговоата седма година па сè до раната младост кога се вклучува во напредното младинско движење и отпорот против окупаторот.

По завршување на II Светска Војна, живее и работи во Скопје, како службеник во Југословенски Железници - кондуктор и возовоѓа, управник во домот во школата за отправници на возови, секретар на дирекција на железницата во Скопје. Во 1949 година паѓа во немилост на тогашниот режим и од 28.08.1949 до 20.01.1952 година поминува на Голи Оток на општествено корисна работа.

После општествено корисната работа на Голи оток, повторно се вработува во Југословенски железнииц, но сега како скретничар на железничката станица Пчиња. На железничката станица Пчиња за кусо време успева многу добро да се снајде во работата и да го организира приватниот семеен живот на неговото трочлено семејство.

## Поврзано
* НОБ
* Историја на Македонија

Категорија:Македонски партизани
Категорија:Луѓе од Прилеп
Категорија:Носители на Партизанска споменица од 1941
Вакцина

[мини|180п|[Џонас Салк во 1955 година, држи шишиња за одгледување на култура за полио вакцини.]]
**Вакцина** или **цепиво** — биолошки препарат кој го зголемува имунитетот кон некоја болест.

## Видови
### Онеспособени вакцини
Вакцини добиени од цели микроорганизми кои се онеспособени по хемиски, топлински или на друг начин. Овие вакцини не можат да ја повратат својата вирулентност, но обезбедуваат послаб имун одговор, поради што е потребно ревакцинирање. Во оваа група спаѓаат вакцината за детска парализа, беснило, колера, инфлуенца.

### Атенуирани вакцини
Вакцини добиени од живи микроорганизми, кои се ослабени, најчесто со култивација во субоптимални услови (процес наречен атенуација) со што се намалува нивната способност да ја предизвикаат болеста. Несаканите ефекти се јавуваат кога ќе дојде до неконтролирано размножување на бактеријата од вакцината поради имунодефициенција.

### Токсоид вакцини
Токсоид вакцините се добиени од онеспособени токсини од бактериите кои произведуваат токсини. Примери за вакви вакцини се вакцините за тетанус и дифтерија.

### Вакцини со подединици
Овие вакцини се добиени од подединици на микроорганизмот кој ја предизвикува болеста, како што се специфични белковини и полисахариди.

## Историја
[мини|160п|[Едвард Џенер]]
Првата откриена вакцина е вакцината против големи сипаници од страна на Едвард Џенер во 1796 година. Втората генерација на вакцини била воведена во 1880-тите од страна на Луј Пастер, кој ги развил вакцините за птичја колера и антракс.

## Вакцината како тема во уметноста
* „Вакцина“ - краток расказ на рускиот писател Данил Хармс.

*
Категорија:Имунологија
Категорија:Микробиологија
Либечки Залив

мини|десно|250п|Травеминде, место на Либечкиот Залив
**Либечкиот Залив** (герм. *Lübecker Bucht*) — водна површина во југозападниот дел од Балтичкото Море, околу германските покраини Мекленбург-Западна Померанија и Шлезвиг-Холштајн. Го образува југозападниот дел на Мекленбуршкиот Залив.

Главно пристаниште е градот Либек со одморалишниот реон Травеминде, крај устието на реката Траве. Каналот Елба-Либек го поврзува Балтичкото Море со реката Елба.

## Поврзано
* Привал (полуостров) со музејот-брод „Пасат“

Категорија:Заливи во Шлезвиг-Холштајн
Категорија:Заливи во Мекленбург-Западна Померанија
Залив
Категорија:Заливи во Балтичкото Море
Балтик

**Балтик** може да означува:

## Географија

;Северна Европа
* Балтичко Море
* Балтички држави: Литванија, Латвија и Естонија.
* Балтички регион, регион околу Балтичкото Море
* Балтички гувернати или покраини - поранешни делови на Руската Империја
* Балтички штит - геолошка компонента на Севрна Европа
* Балтичко плато, старо тектонско плато во Северна Европа

;Северна Америка
*Балтик, Конектикат
*Балтик, Охајо
*Балтик, Јужна Дакота
*Балтик, Округ Кингс, Канада
*Балтик, Округ Принс, Канада

## Јазици и народи
*Балтички јазици, подгрупа на индоевропските јазици.
*Балти, народ чиј јазик е еден од балтичките јазици.
*Балтички Германци,  Германци во Латвија и Литванија.
*Балтички Руси - Руси во Балтичките држави.

## Друго
*Балтички центар за современа уметност, Велика Британија
*Балтичка државна опера, опера во Полска.
*Балтичка кошаркарска лига, кошаркарска лига основана во 2004
* Балтија - митски остров
Оливер Белопета

**Оливер Белопета** (, ) — македонски музички работник, поранешен радио водител и директор на Скопскиот џез фестивал. Во Македонија важи за човек кој најмногу го афирмирал џезот. Од 2008 година, тој станал член на одборот на Европскиот форум на фестивали на музика на светот (EFWMF).

## Животопис
Белопета е роден е во Скопје, во 1952 година, во семејство на татко, лекар-гинеколог и мајка, професор по француски јазик. Дипломирал на Електро-техничкиот факултет во Скопје - насока телекомуникации, а во август 1978 година се вработил во МРТ, во секторот „Предаватели и врски". Паралелно со формалното образование, тој покажувал голем интерес за музиката: со текот на времето собрал голема колекција на грамофонски плочи и ги посетувал фестивалите низ Европа, каде што црпел драгоцени искуства.

Долги години, Белопета бил музички рецензент во саботното издание на „Нова Македонија“, а честопати се појавувал и како водител на емисии во радио-станиците: „Македонско радио“ и во „Нома". Клучен момент во неговиот живот се смета оној кога, со група ентузијасти, дошол до идејата за организирање на „Скопскиот џез-фестивал“, кој бил основан во 1982 година, а Белопета станал уметнички директор на фестивалот. До јануари 1996 година, Белопета бил вработен во МРТВ, а потоа станал професионелен директор на „Скопскиот џез фестивал“.

## Наводи

## Надворешни врски
*Скопски Џез Фестивал

Категорија:Луѓе од Скопје
Црква „Св. Петар“ - Голем Град

**Свети Петар** — една од седумте, но единствена целосно сочувана црква на островот Голем Град во Преспанското Езеро. Таа е изградена околу 1360 година, за време на владеењето на царот Волкашин. До нејзе може да се пристапи единствено преку воден пат. Во црквата се влегува преку два влеза од западниот и јужниот ѕид. Нејзината архитектура е добро сочувана, а нејзина реконструкција последно е извршена во 1934 година. Црквата претставува нагласено висока градба без купола изградена од тули и кршен камен. Фреските во црквата се слабо зачувани и тоа на источниот, западниот и јужниот ѕид и делумно на јужната фасада. На источниот ѕид е претставена Богородица од Благовести. На јужниот ѕид веднаш до олтарниот простор насликани се светители во цел раст како и остатоци од претстави на два светители кои не можат да се идентификуваат, но видливи се делови од нивните ликови со ореоли, а потоа насликани се монаси. На западниот дел од јужниот ѕид видливи се остатоците од композициите средба на Јоаким и Ана, Раѓањето на Богородица, Првите чекори на Богородица и Благословот на тројцата Свештеници. На западниот ѕид претставени се Св. Теодосиј Киновијарх и Св. Ефрем Сирин. На овој ѕид видливи се и остатоци од претставите Св. Елена и Св. Костантин како и остатоци од Воведението. Поради насликаните сцени на циклусот на Богородица се сметало дека црквата била посветена на св. Богородица. На јужната фасада постојат илустрации на настанот поврзан со настанувањето на Акатистот Богородичен. Поради долгите изложувања на надворешни влијанија зачуваниот живопис е во лоша состојба. Сепак некои делови можат добро да се забележат како што е ликот на Св. Роман Мелод.
thumb|mini|Фрески во црквата
До црквата се наоѓа единствениот конак кој е изграден во XIX век е што се ползувал за живеење на црковните служители, но и чувари на илегалните македонски револуционери од предилинденскиот и за време на востанието во 1903 година кога на островот биле засолнувани голем број преспански востаници.

## Занимливост

Тука е претставена една композиција со извонредно тематско значење. Станува збор за фреската каде првпат е претставена Опсадата на Цариград од страна на Персијанците и Аварите во 626 година. Оваа тема подоцна ќе стане една од најчестите во фрескописот во црквите во Молдавија. Меѓу композициите вредно е да се спомене и композицијата „*Бегство во Египет*”, која ретко се среќава во македонските средновековни цркви.

## Наводи

## Надворешни врски

* Црквата Свети Петар, Голем град

Категорија:Голем Град
Голем Град
Арбесбах

мини
**Арбесбах** (герм. *Arbesbach*) е место и општина во округот Цветл во Долна Австрија.

Категорија:Општини во Долна Австрија
Цветл (округ)

**Цветл** () — округ во покраината Долна Австрија, Австрија.

## Општини
Округот Цветл во себе ги содржи следниве општини:

* Алентштајг
* Алтмелон
* Арбесбах
* Берккопф
* Валдхаузен
* Гепфриц ан дер Вилд
* Графеншлаг
* Грос Герунгс
* Гросгетфриц
* Гутенбрун
* Ексенбах
* Залингберг
* Кирхшлаг
* Котес-Пурк
* Лангшлаг
* Мартинсберг
* Отеншлаг
* Пела
* Рапотенштајн
* Траунштајн
* **[[Цветл]]**
* Шенбах
* Швајгерс
* Шварценау

## Наводи

Категорија:Окрузи во Долна Австрија
Градација

***Градацијата*** е стилско изразно средство во кое се искажуваат едноподруго чувства и мисли и поетски слики. Од стих во стих се зголемува силината на мислите и чувствата и се оди од послаби кон посилни доживувања или обратно. Во последниот стих се достигнува кулминација. На пример во народната песна:

*„Тој што ми даде јаболко, как него да се тркала.*
*Тој што ми даде златен прстен низ него да се провира.*
*Тој што ме мене целива, дај ми го боже на јаве со него век да векувам.“*


Градацијата може да биде и обратна, од посилни кон послаби чувства.

Со градацијата се зголемуваат чувствата во песната/текстот.
Иронија (стилистика)

**Иронијата** е изразно средство во кое со замена на два поима се изразува потсмев кон некого или нешто. На пример во стиховите на една народна песна, во која девојката се преправала дека не го сака момчето и го замолила да ја пушти да си оди, на тргнување иронично му рекла:

                                           * „Срети волкот рудо јагне-
                                             не умеит да го давит.
                                             Срети сокол еребица
                                             па не знаит да ја јадит.“*

Кога иронијата е навредлива тогаш преминува во **[[сарказам]]**. Сарказам се среќава во зборовите на Неда, Кузмановата мајка, кога со груби зборови им се обраќа на Османлиите, убијците на нејзиниот син:

                                           *„Зар повтор со злосторни ужасни мисли сте полни,
                                              скитници, грабливи страчки?!
                                              Зар пак, о разбојници, кроите некакви волни
                                              убиства, кражби и пљачки.“*

Други форми на иронија се: гротеска, карикатура и виц. Во гротеската тоа што се сака да се исмее е премногу нагласено, дури и искарикирано, со цел да се нагласи негативното. Карикатурата може да биде графичка и литературна. Во литературната карикатура негативното што се исмева е хиперболизирано, што значи преувеличено. Вицот е стегнат, многу краток расказ со нагласена остроумност и шеговитост.

Категорија:Стилистика
Категорија:Книжевност
Хасково (област)

**Хасковската област** (буг. *Област Хасково*) е област во јужна Бугарија која се граничи со Грција и Турција на југоисток.  Зафаќа површина од 5.543&nbsp;км2 и има население од 256,408 жители. Содржи делови од некогашна Тракија, со долината на реката Марица. Главен град е Хасково.

## Општини
мини|Општини во Хасковската област
Хасковската област има 11 општини. На табелата подолу се прикажани имињата на општините на македонски и бугарски, со главното населено место со задебелено и населението во општината (2009 г.).

## Поврзано
* Области 
* Општини во Бугарија
* Список на градови во Бугарија

## Наводи

## Надворешни врски
* Администрација на областа Хасково 




Категорија:Области во Бугарија
Траве

**Траве** () — река во сојузната покраина Шлезвиг-Холштајн, Германија. Долга е околу 124 километри и тече од изворот близу селото Аренсбек во Источен Холштајн, па сè до Травеминде, кајшто се влева во Балтичкото Море (Либечки Залив). Тече низ местата Бад Зегеберг, Бад Олдесло и градот Либек, каде се поврзува со Каналот Елба-Либек. Реката е пловна за морски бродови од Балтикот до пристаништата на Либек.

Покрај разните мостови што ја сечат, под реката минува тунелот Херен, а по неа оди траект што го поврзува Травеминде со полуостровот Привал.

Притоки на Траве се реките Вакениц и Штепениц.

## Надворешни врски

* Тунел Херен

Категорија:Слив на Траве
Категорија:Реки во Шлезвиг-Холштајн
Леохар

[мини|десно|250п|[Дијана Версајска]]
[мини|десно|250п|[Аполон Белведерски]]

**Леохар** (грч. Λεοχάρης) бил грчки вајар од Атина, кој живеел и работел во IV век п.н.е. во Македонија и Грција.

## Дела
Леохар работел на изградбата на Мавзолејот во Халикарнас, едно од „Седумте светски чуда“. Други негови дела се Дијана Версајска (денешната е римска копија на оригиналот од 325 п.н.е.). Се смета и за автор на прочуената статуа Аполон Белведерски (денешната е римска копија во Ватикан).

Од неговите портретистички вајарски дела најпознати се статуите на македонските кралеви Филип II Македонски, Александар III Македонски, Аминта III и кралиците Олимпија и Евридика II, изведени во слонова коска и злато, и сместени во Филипионот, кружно меморијално здание во Алтис, светилиштето во Олимпија, подигнато во чест на Филиповата победа во Битката кај Херонеја.

Категорија:Старогрчки вајари
Категорија:Александар III Македонски
Категорија:Филип II Македонски
Знаме на Чад

**Знамето на [[Чад]]** (, ) — официјалното и национално знаме на оваа африканска држава. Знамето е составено до три еднакви вертикални ленти во сина, жолта и црвена боја. Знамето на Чад е исто со знамето на Романија, а слично е со знамето на Андора и знамето на Молдавија.

Сината боја ги симболизира надежта, небото и водата. Жолтата боја го симболизира сонцето и пустината во северниот дел од земјата. Црвената боја симболизира прогрес, обединетост и жртвување, но и се поврзува со крвта пролеана за независноста на државата.

## Наводи

## Надворешни врски
*

Категорија:Национални симболи на Чад
Ч